
A  kiadó  arra  kér,  rajzoljam  meg  a  por* 
tréját  és  álcázzam  le  a  nevetőt,  aki  az  irói 
céhet  kegyetlenül  csúffá  tette.  Itt  a  panop;* 
tikum  ajtajában  ^  mint  kikiáltó  —  röviden 
elvégezhetem  a  feladatomat.  Önök  ebben  a 
könyvben  félretaposott,  kificamodott,  összt^ 
vissza  nyaggatott  arcokat  látnak,  amelyek* 
nek  boldogtalan  tulajdonosai  az  irás  nehéz 
mesterségét  űzik.  Karrikaturák  ezek,  de  nem 
a  hétköznapi  értelemben.  Nem  kedvesek. 
Nem  mulatságosak.  Nem  is  humorosak. 
A  rajzoló  kissé  ellensége  minden  arcnak, 
igazi  szatirikus,  aki  a  bütyköt,  a  szeplőt, 
a  májfoltot  veszi  észre  először.  Neki  semmi 
se  elég  csúnya.  Idealizál:  azaz  csúnyit.  A 
fotográfus  ellenkezője.  Fésűt  vtsz  a  kezébe, 
hogy  kissé  rendbehozza  a  frizuránkat,  de 
közben  orrunkat  a  homlokunkra  fésüli,  a 
szájunkból  ^gy  öreg  papucsot  csinál,  az 
arcunkat  összekarmizsálja  s  végül  nem  csak 
a  hajunkat  választja  ketté,  de  —  a  frízura 

alatt  —  szépen  kettéválasztja,  lesimítja  vagy 
felborzolja  az  agytekercseinket  is.  Mikor  a 
pogány  műveletnek  vége,  a  fésű  fokairól 
csorog  a  vér. 

Major  Henrik  kaján,  fájdalmas,  ördön- 
gös rajzoló.  Benne  él  leginkább  a  régi  párisi 
rajzolók  géniusza,  a  montmartre-i  művé* 
szék  elátkozott  lelke,  akik  artista-kávéhá- 
zakban élték  át  az  életüket  és  borfoltos 
márványasztalokon  firkálták  össze  rem.ek* 
műveiket,  amelyeket  cigarettahamuval  po- 
roztak le.  Willette,  Toulous e-L a u- 
trec,  talán  leginkább  Léandre  és  Pas* 
cin  neve  kisért.  Neki  azonban  más  a 
környezete  és  más  a  lelke  is.  O  a  kávé^ 
házainkban  nem  lát  beteg  angyalokat,  akik- 
nek horpadt  mellén  aranyok  és  gyémántok 
csillognak.  A  mi  décadence-unk  alapja  a 
szegénység  és  a  nyomor,  a  romlásunk  hang- 
súlya a  csúnyaságon  és  az  aránytalansá- 
gon van,  ez  izgatja  a  recehártyáját,  a  pesti 
harmóniátlanság  és  züllöttség  serkenti  rajzra 
a  ceruzáját,  minthogy  —  igazán  és  egészen 
—  pesti,  a  miénk.  Majdnem  mindég  csúnya 
embereket  rajzol.  Pöffedt  hájat,  rozoga  so* 
ványságot,  amelynek  zörögnek  a  csontjai, 
züllött  koponyákat,  amelyek  a  szépség  után 
sírnak  -^  reménytelenül  — ,  kifáradt  férfiakat 
és  nőket,  akiknek  a  bájuk  fanyar,  grácia  és 
tisztaság  nélkül  való.  Ha  a  modelljei  nem 


csúnyák,  ő  maga  teszi  csúnyává.  Sehol  se 
találna  kevesebb  anyagot  a  rajzolásra,  mint 
az  angol  sportsman-ek  és  sportladyk  kö* 
zött,  akiknek  csontjuk  és  húsuk,  minden 
porcogójuk  kitűnő  matériából  van,  máris 
kész  műremek.  Még  a  párisi  utca  tiszta  és 
graciózus  mosólánya,  merész-arcú  és  sötét 
gavallérja  is  távol  áll  tőle.  Major  Hen^ 
riket  a  pesti  aszfalt  inspirálja.  Ebben  a  po* 
ros  és  beteg  és  cinikus  városban  született 
meg  a  művészete,  ahol  a  nyugat  és  a  kelet 
ölelkezik,  s  heves  karakter^érzéke  itt  lob^ 
bánt  fel,  ahol  az  Ívlámpák  mellett,  hátsód 
udvarokon  petróleumlámpák,  áporodott  illa^ 
tok  égnek  és  görbedi? utcákon  fantasztikus 
figurák  ödöngenek,  rongyosan,  mint  a  kol* 
dúsok  és  rikitóan  kifestve,  mint  az  élet  cir- 
kuszának legszomorúbb  bohócai. 

Mint  piktor  romantikus  és  mint  rajzoló 
kemény  realista,  egyenesen  szadista,  aki  alak* 
jait  ^  véres  szeretettel  —  tépázza,  gyom* 
rozza  és  ökleli,  bizonyára  azért^,  mert  fáj, 
nagyon  fáj  neki  minden,  ami  csúf  és  beteg 
s  azt  szeretné,  hogy  minden  szép,  tiszta  és 
egész  legyen.  A  valóság  sérti  a  szögletei* 
vei,  sajog  a  testének,  mint  ^^  eleven,  y\s>z^ 
kető  seb  és  piszkálja,  hogy  annál  jobban 
fájjon.  Ez  a  fájdalom  :  a  lyrája.  Akik  be* 
mennek  panoptikumába,  ne  feledjék  ezt  s 
a  gyötrött  arcok  előtt,  a  kánkánt  táncoló 


vonalaknak  e  pesti  poklában  gondoljanak 
tgy  cinikus  lyrikusra,  aki  szenved,  arra  a 
romantikus  komédiásra,  aki  álarcot  hord 
és  mögötte  sir, 

Budapest,  1913.  április  hó. 

KOSZTOLÁNYI  DEZSŐ 


ECy  KIS  CONFÉRANCE 

Belül  csupa  író,  hírlapíró  karríkaturája 
következik.  Nem  klasszífikáltam  őket,  hogy 
igazán  azok^e.  Akik  nem  azok,  szolgáljon 
mentségükre,  hogy  kívánatos,  jó  fejük  van 
és  az  isten  is  megbocsátja  nekik,  hogy  nem 
írók  és  még  inkább,  ha  igazán  írók.  Akik 
kimaradtak,  sorra  kerülnek  a  következő 
könyvben.  Mégis,  jobb  lett  volna  ezt  a  tab** 
lót  befejeznem,  mert  mig  odaérek,  hogy  még 
egy  könyvre  valót  összegyűjtsék,  az  ^iró** 
nak  lenni «  betegség  bacillusa  megcsinál  még 
néhány,  most  talán  még  más  kedvű  jó  em*^ 
bért  írónak  és  azt  hiszem,  akkor  a  baciU 
lusokat  kell  majd  az  íróktól  megvédeni. 

Megkérdeztem,  aláírattam  mindenkivel, 
mit  szól  a  saját  karrikaturájához.  Amelyik 
iró  nem  tud  írni,  három  keresztet  rajzolt  alá. 

Szememre  vetik  sokan,  hogy  rosszindu*^ 
latű  vagyok  a  rajzaimban.  Ez  nem  is  bánt, 
ha  érzem  a  magam  igazát.  Mégis,  a  tü* 
körre   nagyon    féltékeny   vagyok.  Ha  raj^ 


zolok  valakit,,  azt  hiszem,  a  mögöttem  levő 
tükörbe  néz.  És  arra  vagyok  féltékeny,  amit 
a  modell  ott  lát.  Tudom  már,  miért  nem 
hisz  senki  a  saját  karríkaturájában,  de  azt, 
hogy  a  tükörben  mit  lát,  se  én,  se  a  jó 
isten  nem  tudja  ,  .  . 

MAJOR  HENRIK 

Ara  i-6o  korona. 
Megjelent  a  Tevan^kiadásban. 

Kapható  minden  köny\4ereskedésben. 


WILDE  OSCAR 

<SZINMÚ> 
Fordította  Rozsnyay  Kálmán. 


Ára  3-60  korona. 

Művészi  kiállítású  könyv. 

Megjelent  a  Tevan^kiadásban. 

Kapható  minden  könyvkereskedésben. 


A  Tevan-könyvtár  eddig 
megjelent  füzetei: 

1.  Forel  Á.:  Korunk  knltnrtörekvései.  Ford.  Dr.  Fülöp  Zs. 

2—5.  Karinthy  Frig^yes:  Egjügyii  Lexikon. 

6—7.  H.  de  Balzac:  Gobseck.  Fordította  Áranyossy  Pál. 

8.  Casanova:  Szerelmi  kalandok.  Fordította  Révész  Andor. 

9.  Wedekind:  Haláltánc.  Fordította  Karinthy  Frigyes. 

10.  Schnitzler  A. :  A  liiitlen  feleség.  Ford.  Franyó  Zoltán. 
11—12.  Bán  Ferenc:  Uj  Isten.  (Novellák.) 

13.  H.  A.  Giles:  Kinai  tündérregék.  Ford.  Zoltán  Vilmos. 
14—15.  Ady  Endre:  Muskétás  tanár  ur.  (Novellák.) 
16—18.  Tristan  Bernard:  A  csendes  térj.  (Regény.) 

Fordította  Kosztolányi  Dezső. 
19—20.  Nagy  Lajos:  A  szobalány.  (Novellák.) 
21—25.  Major  Henrik  Panoptikuma. 

A  Tevan-könyvtárból  minden  hó- 
napban három  uj  füzet  jelenik  meg 

A   Tevan- könyvtár  egyes    száma 
40,  kettős  száma  60,  hármas  száma 
80  fillérért  minden  könyvkereske- 
désben kapható. 

Békéscsaba 

